CELEX: 32017D2077
Language: et
Date: 2017-11-10 00:00:00
Title: Komisjoni rakendusotsus (EL) 2017/2077, 10. november 2017, millega muudetakse otsust 2005/50/EÜ 24 GHz raadiosagedusala ajutise kasutuse ühtlustamise kohta seoses sõidukite lähitoimeradarseadmete kasutusega ühenduses (teatavaks tehtud numbri C(2017) 7374 all) (EMPs kohaldatav tekst )

14.11.2017   
            
            
               ET
            
            
               Euroopa Liidu Teataja
            
            
               L 295/75
            
         KOMISJONI RAKENDUSOTSUS (EL) 2017/2077,
   10. november 2017,
   millega muudetakse otsust 2005/50/EÜ 24 GHz raadiosagedusala ajutise kasutuse ühtlustamise kohta seoses sõidukite lähitoimeradarseadmete kasutusega ühenduses
   
      
         (teatavaks tehtud numbri C(2017) 7374 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 7. märtsi 2002. aasta otsust nr 676/2002/EÜ Euroopa Ühenduse raadiospektripoliitika reguleeriva raamistiku kohta (raadiospektrit käsitlev otsus), (1) eriti selle artikli 4 lõiget 6,
   ning arvestades järgmist:
   
               (1)
            
            
               Komisjoni otsusega 2005/50/EÜ, (2) mida on muudetud komisjoni rakendusotsusega 2011/485/EL, (3) ühtlustati 24 GHz raadiosagedusala kättesaadavuse ja tõhusa kasutamise tehnilised tingimused sõidukite lähitoimeradarseadmete jaoks. Sellised radarid aitavad vältida sõidukite kokkupõrkeid.
            
         
               (2)
            
            
               Otsusega 2005/50/EÜ pandi liikmesriikidele statistiliste aruannete esitamise kohustus, mis hõlmas nõuet koguda aastate kaupa andmeid 24 GHz raadiosagedusalas töötava lähitoimeradariga varustatud sõidukite arvu kohta.
            
         
               (3)
            
            
               Kohustus jälgida 24 GHz raadiosagedusala kasutamist lähitoimeradarite poolt peaks küll säilima, kuid otsuses 2005/50/EÜ sätestatud nõue, et iga riigi ametiasutus esitaks aasta kaupa süstemaatiliselt statistilisi andmeid, ei tundu enam proportsionaalne. Riikide ametiasutuste ressursside kasutamise seisukohast oleks parem, kui liikmesriigid peaksid selliseid statistilisi aruandeid esitama üksnes siis, kui komisjon seda soovib. Komisjon võiks selliseid statistilisi aurandeid soovida sellisel võimalikul, kuid vähetõenäolisel juhul, kui teatatakse raadiohäiretest või kui 24 GHz raadiosagedusalas töötava lähitoimeradariga varustatud sõidukite arv peaks järsult kasvama.
            
         
               (4)
            
            
               Alates otsuse 2005/50/EÜ vastuvõtmisest ei ole otsusega kaitstud teenistused kahjulikest raadiohäiretest teatanud. 24 GHz raadiosagedusalas töötava lähitoimeradariga varustatud sõidukite arv on üldiselt olnud väike ning nende osakaal on olnud kaugelt alla 7 % igas liikmesriigis kasutusel olevate sõidukite koguarvust. Nimetatud 7 % künnist peetakse kriitiliseks piiriks – kui seda ei ületata, võib eeldada, et teistele 24 GHz raadiosagedusala kasutajatele ei põhjustata kahjulikke raadiohäireid.
            
         
               (5)
            
            
               Seetõttu tuleks otsust 2005/50/EÜ vastavalt muuta.
            
         
               (6)
            
            
               Käesoleva otsusega ette nähtud meetmed on kooskõlas raadiospektrikomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2005/50/EÜ muudetakse järgmiselt.
   
                
            
            
               Otsuse lisas asendatakse sõnad „Igal aastal kogutakse järgmised andmed:“ järgmisega:
               
                  „Komisjoni taotluse korral kogutakse järgmisi andmeid:“
               
            
         Artikkel 2
   Käesolev otsus on adresseeritud liikmesriikidele.
   
      Brüssel, 10. november 2017
      
         
            Komisjoni nimel
         
         
            komisjoni liige
         
         Mariya GABRIEL
      
   
   
      (1)  EÜT L 108, 24.4.2002, lk 1.
   
      (2)  Komisjoni 17. jaanuari 2005. aasta otsus 2005/50/EÜ 24 GHz raadiosagedusala ajutise kasutuse ühtlustamise kohta seoses sõidukite lähitoimeradarseadmete kasutusega ühenduses (ELT L 21, 25.1.2005, lk 15).
   
      (3)  Komisjoni 29. juuli 2011. aasta rakendusotsus 2011/485/EL, millega muudetakse otsust 2005/50/EÜ 24 GHz raadiosagedusala ajutise kasutuse ühtlustamise kohta seoses sõidukite lähitoimeradarseadmete kasutusega ühenduses (ELT L 198, 30.7.2011, lk 71).